2018 – 2019 mokslo metų pradinio ir

 pagrindinio ugdymo programų

 mokyklos ugdymo plano

 18 priedas

**KELMĖS RAJONO ELVYRAVOS PAGRINDINĖ MOKYKLA**

**PAILGINTOS DIENOS GRUPĖS VEIKLOS APRAŠAS**

**I SKYRIUS**

 **BENDROSIOS NUOSTATOS**

1. Pailgintos dienos grupės aprašas (toliau – Aprašas) reglamentuoja Kelmės rajono Elvyravos pagrindinės mokyklos pailgintos dienos grupės (toliau – grupė) veiklą.
2. Pailgintos dienos grupė savo veikloje vadovaujasi Lietuvos Respublikos Konstitucija, Lietuvos Respublikos Švietimo įstatymu, Jungtinių Tautų vaiko teisių konvencija, Kelmės rajono Elvyravos pagrindinės mokyklos nuostatais ir kitais mokyklos veiklą reglamentuojančiais norminiais aktais.
3. Grupę gali lankyti priešmokyklinio ugdymo grupės vaikai ir 1–5 klasių mokiniai.
4. Į grupę priešmokyklinio ugdymo grupės vaikai ir 1–5 klasių mokiniai priimami tėvams (globėjams, rūpintojams) pateikus rašytinį prašymą.
5. Sudaroma pailgintos dienos grupės paslaugos teikimo sutartis tarp priešmokyklinio ugdymo grupės vaikų, mokinių tėvų (globėjų, rūpintojų) ir mokyklos, patvirtinta direktoriaus įsakymu.
6. Grupės veikla vykdoma kiekvienais mokslo metais nuo rugsėjo mėnesio 2 d. iki mokslo metų pabaigos.
7. Grupės darbo laikas: nuo 12.15 val. iki 15.15 val.

**II SKYRIUS**

**GRUPĖS TIKSLAI, FUNKCIJOS, VEIKLOS ORGANIZAVIMAS**

1. Pailgintos darbo dienos grupės tikslas – organizuoti saugią priešmokyklinio ugdymo grupės vaikų ir 1–5 klasių mokinių priežiūrą.
2. Pailgintos dienos grupės funkcijos:
	1. teikti pagalbą mokiniams, atliekant namų darbų užduotis;
	2. pagal galimybes sudaryti sąlygas priešmokyklinio ugdymo grupės vaikų ir 1–5 klasių mokinių saviraiškos poreikiams tenkinti;
	3. vykdyti kryptingą pažintinę, meninę, sportinę veiklą mokyklos patalpose ir lauke;
	4. pagal poreikį organizuoti priešmokyklinio ugdymo grupės vaikų ir 1–5 klasių mokinių maitinimą;
	5. saugoti mokinių fizinę, psichinę sveikatą;
	6. informuoti tėvus (globėjus, rūpintojus) apie priešmokyklinio ugdymo grupės vaikų ir 1–5 klasių mokinių savijautą, sveikatą, elgesį, veiklą pailgintos dienos grupėje.
3. Pailgintos dienos grupės veikla organizuojama remiantis grupės veiklos programa, patvirtinta mokyklos direktoriaus.
4. Pailgintoje dienos grupėje dirba auklėtojas, turintis aukštąjį arba aukštesnįjį (specialųjį vidurinį, įgytą iki 1995 m.) pedagoginį išsilavinimą ir įgijęs mokytojo kvalifikaciją.

**III SKYRIUS**

**BAIGIAMOSIOS NUOSTATOS**

1. Pailgintos dienos grupės veiklos aprašas įsigalioja pritarus mokyklos tarybai ir patvirtinus direktoriui.
2. Esant reikalui aprašas gali būti keičiamas ar papildomas.
3. Pailgintos dienos grupės veiklos priežiūrą vykdo direktoriaus pavaduotojas ugdymui.

\_\_\_\_\_\_\_\_\_\_\_\_\_\_\_\_